ལན།ད་ལྟའི་ཆར་དབྱར་ཁ་ཡིན་པས་འབྲོག་པའི་འཚོ་བ་སྐྱིད་པོ་ཡོད་པ་རེད་དེ་དགུན་ཁ་སླེབས་རྗེས་མི་དང་སེམས་ཅན་ཚང་མས་ང་ཤི་ཁྱོད་གསོན་ཞིག་བྱེད་དགོས་པས་དཀའ་ལས་ཞེ་དྲག་ཡོད་པ་རེད།དགུན་ཁ་ཁ་བ་ཤུགས་ཆེན་པོ་བབ་ན་སེམས་ཅན་ལ་རྩྭ་ཟ་རྒྱུ་མེད་དུས།ལ་དྭགས་སླེ་ནས་གཟན་རྩྭ་སོགས་ཉོ་དགོས་པས་འགྲོ་སོང་ཆེན་པོ་ཡོད་པ་རེད།དེ་བཞིན་ཁ་བ་ཆེན་པོ་རེ་བབ་ནས་ལམ་ཁ་ཚང་མ་འགག་པ་ཡིན་ན།སེམས་ཅན་ཚོར་རྩྭ་ཟ་རྒྱུ་དང་གཟན་སྤྲོད་རྒྱུ་སོགས་མེད་དུས་ལུག་ཁྱུ་སོགས་ཀྱི་ཕྱེད་ཀ་རེ་ཤི་འགྲོ་བ་རེད།ཡིན་ན་ཡང་དེང་སང་སྲིད་གཞུང་གི་ངོས་ནས་འབྲོག་པ་ཚོའི་ཕྱུག་ཟོག་ལ་སྤྲོད་རྒྱུའི་གཟན་སོགས་ལོ་རེར་སྟེར་གྱི་ཡོད་པས་སྔོན་དང་བསྡུར་ན་ཕྱོགས་གང་ཐད་ནས་ཡར་རྒྱས་ཕྱིན་ཡོད་པས་དཀའ་ངལ་དེ་ཙམ་མི་འདུག་མོད།སྤྱིར་འབྲོག་པ་ཚོས་དཀའ་ངལ་ཆེ་ཤོས་དེ་དགུན་ཁའི་སྐབས་སུ་ཡིན་པ་རེད།